CELEX: C2004/314/58
Language: et
Date: 2004-12-18 00:00:00
Title: Kohtuasi T-423/04: Bunker & BKR, S.L.'i 8. oktoobri 2004. aasta hagi Siseturu Ühtlustamise Ameti vastu

18.12.2004   
            
            
               ET
            
            
               Euroopa Liidu Teataja
            
            
               C 314/24
            
         Bunker & BKR, S.L.'i 8. oktoobri 2004. aasta hagi Siseturu Ühtlustamise Ameti vastu
   (Kohtuasi T-423/04)
   (2004/C 314/58)
   Hagiavaldus esitati hispaania keeles.
   Bunker & BKR, S.L., asukoht Almansa (Hispaania), esindaja letrado en ejercicio José Enrique Astiz Suárez, esitas 8. oktroobril 2004 Euroopa Ühenduste Esimese Astme Kohtusse hagi Siseturu Ühtlustamise Ameti vastu.
   Hageja palub esimese astme kohtul:
   
               —
            
            
               muuta Siseturu Ühtlustamise Ameti neljanda apellatsioonikoja 30. juuni 2004. aasta otsust asjas R 458/2002-4 järelduste osas, mis puudutavad tähiste ja kaupade sarnasust, otsustades, et vastulause tuleb tagasi lükata ja taotlus rahuldada kõikide kaupade suhtes, millele kaitset soovitakse, ja;
            
         
               —
            
            
               teise võimalusena tühistada otsus ja saata asi tagasi vastulausete osakonda uue ja täpse võrdluse tegemiseks ülejäänud tähiste osas, arvestades visuaalseid ja foneetilisi erinevusi “BOOTS & SHOES B.K.R. MADE IN SPAIN” ja “BK RODS” vahel ning nende sobivust turul ilma, et esineks oht, et tarbijad neid päritolu ja nende poolt määratletud kaupade kvaliteedi osas seostaks.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               CALZADOS BUNKER, S.A. (õigus taotluse osas läks hiljem üle hagejale)
            
         
               Asjaomane ühenduse kaubamärk:
            
            
               Kujutismärk, mis koosneb rombikujuliselt asetatud initsiaalidest “BKR” koos sõnadega “Boots-Shoes-Made in Spain” – taotlus nr 649 756 klasside 18 ja 25 toodetele ja klassi 39 teenustele.
            
         
               Teise kaubamärgi või tähise omanik vastulausemenetluses:
            
            
               MARINE STOCK LIMITED.
            
         
               Teine kaubamärk või tähis:
            
            
               Erinevad siseriiklikud kaubamärgid, nende hulgas Austria sõnamärk “BK RODS”(nr 149 254) klassi 25 toodetele (riided ja jalanõud). Vastulause oli suunatud kõikide menetluse esemeks oleva ühenduse kaubamärgiga kaetud toodete ja teenuste vastu.
            
         
               Vastulausete osakonna otsus:
            
            
               Vastulause rahuldamine klassi 25 toodete osas ja rahuldamata jätmine klassi 18 toodete ning klassi 39 teenuste osas.
            
         
               Apellatsioonikoja otsus:
            
            
               Kaebuse rahuldamata jätmine.